Lohjan kanttorila

Lohjan kanttorila (ruots. Lojo kantorsgård) on Lohjan seurakunnan omistama entinen kanttorin virka-asunto Lohjan keskustassa Uudellamaalla. Kivinen rakennus on valmistunut vuonna 1932 ja sen ensimmäinen asukas oli kanttori Antero Lintuniemi perheineen. Rakennuksessa ovat myös asuneet kanttorit Erkki Muukkonen ja Olavi Nieminen perheineen.

Nykyisin Lohjan seurakunta käyttää rakennusta pienimuotoiseen kerhotoimintaan eikä rakennus ole enää virka-asuntokäytössä. Vuoden 2023 keväällä Lohjan seurakunta ilmoitti aikeistaan purkaa huonoon kuntoon päässeen yli 90-vuotiaan kanttorilan.

Lähteet 

Lohjan rakennukset ja rakennelmat
Suomen virka-asunnot